Príloha č. 2

Návrh Smernice EK o fonde na vyraďovanie jadrových zariadení 
Návrh Smernice Rady (Euratom), ktorá stanovuje základné povinnosti a všeobecné princípy bezpečnosti jadrových zariadení (“návrh Smernice”) bol predložený EK v januári 2003 a odvtedy je posudzovaný Európskym Parlamentom.
Návrh Smernice v 13. mája 2004  posudzoval  COREPER  (Pracovná skupina Rady zložená zo stálych zástupcov členských štátov v EU), ale žiadne záväzné rozhodnutie o jej budúcnosti nebolo prijaté.
Návrh Smernice je skoncipovaný tak, aby podporoval bezpečnosť JZ tým, že bude požadovať od členských štátov (inter alia):
1)	založiť nezávislý orgán pre bezpečnosť,
2)	prijať opatrenia na podporovanie bezpečnosti,
3)	byť v súlade s verifikáciou EK,
4)	zabezpečiť adekvátne potrebné zdroje na pokrytie nákladov na vyraďovanie.
Podľa návrhu jedným z minimálnych kritérií, ktoré má splniť fond na vyraďovanie je:
 “Fondy majú byť tvorené z príspevkov prevádzkovateľov JZ počas ich prevádzky  tak, aby sa dosiahla  taká úroveň zdrojov v čase konečného odstavovania JZ , ktoré by boli dostatočné na pokrytie všetkých výdavkov týkajúcich sa vyraďovania …”
Tento popis požiadaviek na  Fondu na vyraďovanie zužuje možné alternatívy hlavne takto:
“ príspevky od prevádzkovateľov JZ”	vylučuje príspevky od  prevádzkovateľov nejadrových zdrojov, ako aj príspevky od štátu.	
“počas prevádzky JZ, aby sa dosiahla dostatočná úroveň zdrojov potrebná v čase konečného odstavovania, na pokrytie všetkých výdajov spojených s vyraďovaním”	 Bráni tomu, aby sa prostriedky akumulovali do budúcnosti za hranicu prevádzky jadrového  zariadenia.	

Rozsah návrhu Smernice Rady (a teda rozsah fondu na vyraďovanie pre Slovensko) je oveľa širší  ako je problematika privatizácie SE. Konkrétne návrh Smernice obsahuje aj nasledovné definície:
„Jadrové zariadenie“ znamená akékoľvek civilné zariadenie a jeho pozemok, budovy a zariadenia, kde sa produkuje, spracováva, používa, manipuluje alebo sa skladuje jadrový materiál či už dočasne alebo trvale v zmysle článku 197 Zmluvy o Euratom v takom rozsahu, že je potrebné zvažovať bezpečnosť.“
„Fond na vyraďovanie“ znamená finančné zdroje určené konkrétne na pokrytie výdavkov potrebných na vyraďovanie JZ, vrátane dlhodobého nakladania s rádioaktívnym odpadom a vyhoretým palivom pri plnení bezpečnostných štandardov“.
Toto znamená, že financovanie navrhovaného dlhodobého úložiska pre vyhoreté palivo by malo byť zahrnuté do fondu na vyraďovanie. 
Európsky Parlament navrhol zmeny v návrhu Smernice, z ktorých nie je pravdepodobné, že všetky budú akceptovateľné pre EK a/alebo Radu. Rovnako je zrejmé, že niektoré členské štáty sú proti návrhu Smernice.
Stretnutie COREPER  konané 13.mája 2004 k návrhu Smernice sa sústredilo nie na koncipovanie návrhu Smernice, ale skôr na princíp, či táto záležitosť by mala byť upravovaná  takými legislatívnymi prostriedkami akým je smernica alebo alternatívne iba nezáväzným opatrením. V tomto smere nebolo prijaté žiadne konkrétne rozhodnutie. 
Predložený materiál vychádza z alternatívy , že bude prijatý návrh Smernice a táto Smernica bude záväzná pre Slovensko, alebo že princípy návrhu sa stanú  „odporúčaním“ a Slovensko si môže zvoliť, či  bude postupovať podľa tohto odporúčania.